M&L 27 Datblygu cynllun gweithredol a’i roi ar waith

|  |  |  |
| --- | --- | --- |
| **Deilliannau Dysgu** | **Meini Prawf Asesu** | **Canllawiau ac ystod**  **Mae’r ymgeisydd yn darparu tystiolaeth ei fod yn deall:** |
| 1.Deall egwyddorion cynllunio gweithredol | * 1. Gwerthuso’r defnydd o dechnegau dadansoddi risgiau mewn prosesau cynllunio gweithredol | Fel arfer cyfrifoldeb uniongyrchol uwch reolwyr neu reolwyr canol yw rheoli risgiau gweithredol a nhw fydd yn gyfrifol am ymdrin ag amodau a all achosi risgiau ac am sicrhau yr ymdrinnir â risgiau a nodir yn brydlon ac yn briodol.  Mae mesur risgiau yn angenrheidiol er mwyn cymharu a graddio risgiau ar draws y sefydliad o ran meini prawf a gytunir ar gyfer risgiau, fel canlyniadau a thebygolrwydd posibl pob risg.  Mae yna amrywiaeth o dechnegau ar gael ar gyfer dadansoddi risgiau, gan gynnwys:   * Tebygolrwydd risgiau ac asesiad effaith * Matrics tebygolrwydd ac effaith * Barn arbenigol * ac ati.   Mae mwyafrif y sefydliadau yn diffinio graddfeydd ar gyfer graddio risgiau gan ddefnyddio meini prawf a gytunir er mwyn sicrhau cysondeb ar draws y sefydliad a gwneud yn siŵr y gellir graddio a blaenoriaethu risgiau. Bydd Log Risgiau, sy’n diffinio pob risg a’r camau i’w cymryd petai achos o risg, yn cael ei ymgorffori yn y cynllun gweithredol hefyd. |
|  |  | *Yn y maen prawf hwn, mae gofyn i’r dysgwr werthuso’r defnydd o ddwy dechneg dadansoddi risgiau a ddefnyddiwyd mewn prosesau cynllunio gweithredol er mwyn canfod pa mor dda y maen nhw’n gweithio a pha mor ddefnyddiol ydynt.* |
|  | * 1. Egluro cydrannau cynllun gweithredol | Mae cynllun gweithredol yn rhan o gynllun strategol y sefydliad, ac mae’n nodi’r gwaith a fydd yn cael ei wneud a’r llif gwaith o’r cyfraniadau cychwynnol i’r canlyniadau olaf, gan gynnwys yr holl adnoddau a fydd eu hangen.  Mae’n nodi sut yr ymdrinnir â risgiau hefyd a sut y bydd yr hyn y mae’r cynllun yn ei gyflawni yn cael ei gynnal.  Dyma brif gydrannau cynllun gweithredol:   * + Amcanion clir   + Gweithgareddau i’w cyflawni   + Safonau ansawdd   + Targedau allweddol a dangosyddion perfformiad allweddol   + Cynllun rheoli risg   + Gofynion o ran staffio ac adnoddau (gan gynnwys cyllidebau)   + Rhoi amserlenni ar waith   + Proses ar gyfer monitro cynnydd   *‘Gweithlyfr Terfynol ar gyfer Datblygu Cynllun Gweithredol a’i Roi ar Waith (M&L 27)’* |
|  |  | *Yn y maen prawf hwn mae gofyn i’r dysgwr egluro holl gydrannau cynllun gweithredol.* |
| * 1. Dadansoddi’r cysylltiad rhwng cynlluniau strategol a gweithredol | Yn gyffredinol, mae cynllun strategol yn drosolwg o amcanion y sefydliad, a’r dulliau o gyflawni’r amcanion hynny, gyda chynlluniau gweithredol yn ffordd y bydd gwahanol rannau o’r sefydliad yn defnyddio eu hadnoddau i gyflawni amcanion strategol.  O dro i dro, cyfeirir at y cysylltiad rhwng cynlluniau strategol a chynlluniau gweithredol fel ‘alinio’, ac un o’r meini prawf pwysicaf ar gyfer llwyddo wrth roi cynllun gweithredol ar waith yw’r graddau y mae’n alinio â strategaeth. |
| *Yn y maen prawf hwn, mae gofyn i’r dysgwr bennu nodweddion hanfodol cynlluniau strategol a gweithredol er mwyn dadansoddi’r cysylltiad rhyngddynt a dod i gasgliadau.* |
| * 1. Gwerthuso’r defnydd o adnoddau a thechnegau cynllunio mewn prosesau cynllunio gweithredol | Mae nifer o adnoddau a thechnegau cynllunio y gellir eu defnyddio mewn prosesau cynllunio gweithredol, gan gynnwys:   * Strwythur Dadansoddi Gwaith (WBS) * Siartiau GANTT * Techneg Gwerthuso ac Adolygu Prosiectau (PERT) |
| *Yn y maen prawf hwn, mae gofyn i’r dysgwr werthuso’r defnydd o ddau ddull a thechneg cynllunio mewn prosesau cynllunio gweithredol er mwyn pennu pa mor dda y maen nhw’n gweithio a pha mor ddefnyddiol ydynt.* |
| * 1. Egluro sut i wneud dadansoddiad cost a budd | Fel y mae’r enw’n awgrymu, mae Dadansoddiad Cost a Budd (CBA) yn cymharu’r manteision sy’n gysylltiedig â chamau gweithredu â chostau’r camau gweithredu hynny.  Yn gyffredinol, mae canlyniadau Dadansoddiad Cost a Budd yn cael eu dangos fel cyfnod ad-dalu, h.y. yr amser a gymerir i’r manteision gorbwyso’r costau. |
| *Yn y maen prawf hwn, mae gofyn i’r dysgwr egluro sut i wneud dadansoddiad cost a budd.* |
| 2. Gallu datblygu cynllun gweithredol | 2.1 Nodi amcanion cyraeddadwy, amserol, mesuradwy, penodol, uchelgeisiol a synhwyrol (CAMPUS) a dangosyddion perfformiad allweddol | Mae’n rhaid i gynllun gweithredol gael amcanion CAMPUS clir er mwyn rhoi pwyslais a chyfeiriad:   * Cyraeddadwy: Gydag adnoddau hysbys * Amserol: Ymgorffori dyddiad cwblhau a dyddiadau adolygu * Mesuradwy: Cysylltiedig â mesurau perfformiad meintiol neu ansoddol * Penodol: Clir, diamwys, uniongyrchol, dealladwy * Uchelgeisiol: yn cyflawni’r nod * Synhwyrol: Cysylltiedig ag anghenion busnes   Mae Dangosyddion Perfformiad Allweddol yn gyfres o werthoedd sy’n mesur effeithiolrwydd cynllun gweithredol neu broses busnes, ac mae dewis a monitro’r Dangosydd Perfformiad Allweddol cywir yn hanfodol ar gyfer perfformiadau a phenderfyniadau busnes effeithiol.  Mae nifer o is-gategorïau Dangosyddion Perfformiad Allweddol, gan gynnwys:   * Dangosyddion meintiol * Dangosyddion ansoddol * Dangosyddion arweiniol * Dangosyddion arafach * Dangosyddion mewnbwn * Dangosyddion prosesau * Dangosyddion allbwn * ac ati.   Yn gryno, amcanion CAMPUS yw’r hyn y mae’r cynllun gweithredol ei angen er mwyn cyflawni, tra bod Dangosyddion Perfformiad allweddol yn fesurau sy’n dangos graddau cynnydd yn erbyn yr amcanion hynny. |
| *Yn y maen prawf hwn, mae gofyn i’r dysgwr ddarparu tystiolaeth ei fod ef neu hi wedi nodi amrywiaeth priodol o amcanion cyraeddadwy, amserol, mesuradwy, penodol, uchelgeisiol a synhwyrol (CAMPUS) ac amrywiaeth priodol o ddangosyddion perfformiad allweddol ar gyfer cynllun gweithredol.* |
| 2.2 Nodi mecanweithiau gwerthuso sy’n briodol i’r cynllun | Mae monitro a gwerthuso yn hanfodol i brosesau cynllunio gweithredol, ac mae’n angenrheidiol er mwyn sicrhau bod amcanion yn cael eu rhoi ar waith a’u cyflawni’n effeithiol.  Dylid rhoi systemau a phrosesau ar waith er mwyn sicrhau y gellir nodi problemau posibl yn gyflym a mynd i’r afael â nhw, a dylid sicrhau bod y systemau a’r prosesau hyn yn cael eu cyfleu’n glir a’u deall.  Fel yr amlinellir yn AC 2.1, defnyddir Dangosyddion Perfformiad Allweddol i fonitro a gwerthuso cynnydd yn erbyn amcanion, a gall dulliau eraill fel adolygiadau cyfnodol, holiaduron, cyfweliadau a grwpiau ffocws fod yn ddefnyddiol hefyd fel mecanweithiau gwerthuso. |
| *Yn y maen prawf hwn, mae gofyn i’r dysgwr nodi dau neu fwy o fecanweithiau gwerthuso sy’n briodol i’r cynllun.* |
| 2.3 Cymryd camau er mwyn sicrhau bod y cynlluniau’n gyson â strategaeth, amcanion, gwerthoedd, polisïau a gweithdrefnau’r sefydliad. | Nodwyd yn AC 1.3 mai cynlluniau gweithredol yw’r modd y bydd gwahanol rannau o’r sefydliad yn defnyddio eu hadnoddau i gyflawni amcanion strategol.  Felly ni ddylid datblygu cynlluniau gweithredol ar eu pennau eu hunain, ac mae’n rhaid ystyried hefyd agweddau eraill ar y sefydliad, fel gwerthoedd, polisïau a gweithdrefnau’r sefydliad, wrth iddynt gael eu datblygu. |
| *Yn y maen prawf hwn, mae gofyn i’r dysgwr ddarparu tystiolaeth ei fod ef neu hi wedi cymryd camau er mwyn sicrhau bod y cynlluniau’n gyson â strategaeth, amcanion, gwerthoedd, polisïau a gweithdrefnau’r sefydliad.* |
| 2.4 Datblygu cynlluniau cymesur ac wedi’u targedu i reoli risgiau a nodir | Rheoli risgiau yw’r broses o nodi, asesu a rheoli lefel y risgiau hynny sy’n fygythiad i’r cynllun gweithredol.  Mae sawl ffordd o ymateb i risg, gan ddibynnu ar ffactorau fel cost, yr adnoddau sydd ar gael, pa mor debygol ydyw o ddigwydd a chanlyniadau posibl y risg:   * Anwybyddu’r risg - os gall y sefydliad fyw gydag effaith y risg neu fod y gost o ddileu’r risg yn ataliol * Monitro’r risg – os yw’r risg yn annhebygol * Atal y risg - os gellir ynysu’r hyn sy’n achosi’r risg * Cael cwmni o’r tu allan i ymdrin â’r risg – dyrannu’r cyfrifoldeb am y risg i drydydd parti * Lliniaru’r risg – diddymu neu leihau’r risg   Gall datblygu prosesau rheoli risgiau, eu rhoi ar waith a’u cynnal, gymryd llawer o amser a gall fod yn gostus, ac mae’n rhaid i’r amser a’r gost dan sylw fod yn gymesur ag effaith bosibl y risg. |
| *Yn y maen prawf hwn, mae gofyn i’r dysgwr ddatblygu cynlluniau cymesur ac wedi’u targedu i reoli risgiau a nodir.* |
| 2.5 Cymryd camau er mwyn sicrhau bod cynlluniau’n ategu meysydd busnes eraill ac yn manteisio i’r eithaf ar synergedd | Mae ACau 1.2 a 2.3 wedi nodi bod yn rhaid i gynlluniau gweithredol fod yn gyson â strategaeth, amcanion, gwerthoedd, polisïau a gweithdrefnau’r sefydliad ac ni ddylid eu datblygu ar eu pennau eu hunain: dylai cynlluniau gweithredol y sefydliad ategu ei gilydd a manteisio i’r eithaf ar synergedd ar draws y busnes, gan fod pob un ohonynt yn defnyddio eu hadnoddau i gyflawni’r un amcanion strategol. |
| *Yn y maen prawf hwn, mae gofyn i’r dysgwr ddarparu tystiolaeth ei fod ef neu hi wedi cymryd camau er mwyn sicrhau bod cynlluniau’n ategu meysydd busnes eraill ac yn manteisio i’r eithaf ar synergedd* |
| 2.6 Cydymffurfio â pholisïau a gweithdrefnau’r sefydliad, a gofynion cyfreithiol a moesegol | Yn ogystal â sicrhau bod cynlluniau’n gyson â strategaeth, amcanion, gwerthoedd, polisïau a gweithdrefnau’r sefydliad (AC 2.3), mae’n rhaid cymryd gofal er mwyn sicrhau bod cynlluniau gweithredol, a’r gwaith o baratoi cynlluniau gweithredol a’u rhoi ar waith, yn cydymffurfio ag unrhyw ofynion cyfreithiol a moesegol. |
| *Yn y maen prawf hwn, mae gofyn i’r dysgwr ddarparu tystiolaeth ei fod ef neu hi wedi cydymffurfio â pholisïau a gweithdrefnau’r sefydliad a gofynion cyfreithiol a moesegol.* |
| 3. Gallu rhoi cynllun gweithredol ar waith | 3.1 Rhoi cynlluniau ar waith o fewn cyllidebau ac amserlenni a gytunir | Mae AC 1.2 yn nodi prif gydrannau cynllun gweithredol, sy’n cynnwys cyllidebau ac amserlenni. |
| *Yn y maen prawf hwn, mae gofyn i’r dysgwr ddarparu tystiolaeth ei fod ef neu hi wedi rhoi cynllun gweithredol ar waith ac unrhyw is-setiau neu is-gynlluniau cysylltiedig o fewn cyllidebau ac amserlenni a gytunwyd* |
| 3.2 Cyfathrebu gofynion y cynllun i’r rhai a fydd yn cael eu heffeithio | Er mwyn sicrhau bod y cynllun gweithredol yn cael ei roi ar waith yn effeithiol, mae’n angenrheidiol cyfleu gofynion y cynllun i’r rhai sy’n rhan o’r broses neu’r rhai y bydd y broses yn effeithio arnynt, h.y. y ‘rhanddeiliaid’.  Gall strategaethau cyfathrebu gynnwys:   * cyfarfodydd tîm * sgyrsiau ar ddulliau * cynllun cyfathrebu ffurfiol sy’n cynnwys:   + disgrifiad o’r cynllun gweithredol   + cyfathrebu amcanion   + negeseuon allweddol   + grwpiau targed   + adnoddau cyfathrebu ar gyfer pob grŵp targed   + dyrannu cyfrifoldebau cyfathrebu i unigolion a enwir   + amserlenni cyfathrebu   + cyllideb cyfathrebu * defnyddio’r rhyngrwyd neu negesfyrddau * ac ati. |
| *Yn y maen prawf hwn, mae gofyn i’r dysgwr ddarparu tystiolaeth ei fod ef neu hi wedi cyfathrebu gofynion y cynllun gweithredol ac unrhyw is-setiau neu is-gynlluniau cysylltiedig i’r rhai a fydd yn cael eu heffeithio.* |
| 3.3 Diwygio cynlluniau yn wyneb amgylchiadau sy’n newid yn unol ag amcanion strategol a risgiau a nodir | Mae ACau 1.1 a 1.3 yn nodi pa mor bwysig yw sicrhau bod cynlluniau gweithredol yn ystyried yn llawn y risg a’r amcanion strategol, ac, os yw cynlluniau gweithredol am barhau’n gyfredol a dilys, mae’n bosibl y bydd angen eu hadolygu a’u diwygio os oes yna unrhyw newidiadau mewn amgylchiadau a allai atal y cynllun rhag rheoli risg yn effeithiol neu gyflawni amcanion strategol.  Wrth gwrs, bydd yn angenrheidiol hysbysu’r holl randdeiliaid o unrhyw addasiadau i’r cynllun fel y gellir wedyn gwneud unrhyw newidiadau angenrheidiol i’w his-setiau neu eu his-gynlluniau cysylltiedig. |
| *Yn y maen prawf hwn, mae gofyn i’r dysgwr ddarparu tystiolaeth ei fod ef neu hi wedi diwygio cynlluniau yn wyneb amgylchiadau sy’n newid yn unol ag amcanion strategol a risgiau a nodir* |
| 4. Gallu gwerthuso effeithiolrwydd cynllun gweithredol | 4.1 Cynnal adolygiadau cyfnodol ar gynnydd ac effeithiolrwydd y cynlluniau, gan ddefnyddio gwybodaeth o amrywiaeth o ffynonellau. | Mae AC 2.2 yn nodi pwysigrwydd monitro a gwerthuso, a bydd rhan o’r broses hon yn cynnwys adolygiadau cyfnodol o gynnydd ac effeithiolrwydd y cynllun hyd yn hyn.  Mewn rhai sefydliadau, ac yn ddibynnol ar gymhlethdod y cynllun gweithredol, bydd yr adolygiad cyfnodol yn adroddiad ffurfiol i uwch reolwyr.  Dylid casglu gwybodaeth gan amrywiaeth o ffynonellau, yn cynnwys yr holl randdeiliaid os oes modd. |
| *Yn y maen prawf hwn, mae gofyn i’r dysgwr ddarparu tystiolaeth ei fod ef neu hi wedi cynnal nifer ddigonol o adolygiadau cyfnodol ar gynnydd ac effeithiolrwydd y cynlluniau, gan ddefnyddio gwybodaeth o amrywiaeth o ffynonellau.* |
| 4.2 Adrodd ar effeithiolrwydd cynlluniau gweithredol yn y fformat priodol | Dylai adroddiad ar effeithiolrwydd y cynllun gweithredol a’i is-setiau neu ei is-gynlluniau cysylltiedig gofnodi, er enghraifft, sut mae’r cynllun wedi’i roi ar waith a sut mae wedi cael ei werthuso a’i addasu, a dylai nodi arfer da a meysydd i’w gwella er mwyn helpu gyda’r gwaith cynllunio yn y dyfodol a helpu i lywio’r gwaith hwnnw.  Dylid cyfathrebu’r adroddiad i’r holl randdeiliaid mewn fformat busnes priodol. |
| *Yn y maen prawf, mae gofyn i’r dysgwr lunio Adroddiad ffurfiol ar effeithiolrwydd cynlluniau gweithredol ac unrhyw is-setiau neu is-gynlluniau cysylltiedig yn y fformat priodol* |